CELEX: 31991R3242
Language: el
Date: 1991-11-06 00:00:00
Title: Κανονισμός ( ΕΟΚ ) αριθ. 3242/91 της Επιτροπής της 6ης Νοεμβρίου 1991 περί παύσεως της αλιείας γλώσσας της λεπιδωτής από πλοία με σημαία Ισπανίας

Avis juridique important

|

31991R3242

Κανονισμός ( ΕΟΚ ) αριθ. 3242/91 της Επιτροπής της 6ης Νοεμβρίου 1991 περί παύσεως της αλιείας γλώσσας της λεπιδωτής από πλοία με σημαία Ισπανίας  

Επίσημη Εφημερίδα αριθ. L 307 της 08/11/1991 σ. 0012 - 0012

ΚΑΝΟΝΙΣΜΟΣ (ΕΟΚ) αριθ. 3242/91 ΤΗΣ ΕΠΙΤΡΟΠΗΣ  της 6ης Νοεμβρίου 1991  περί παύσεως της αλιείας γλώσσας της λεπιδωτής από πλοία με σημαία ΙσπανίαςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), όπως τροποποιήθηκε από τον κανονισμό (ΕΟΚ) αριθ. 3483/88 (2), και ιδίως το άρθρο 11 παράγραφος 3,  Εκτιμώντας:  ότι ο κανονισμός (ΕΟΚ) αριθ. 3926/90 του Συμβουλίου της 20ής Δεκεμβρίου 1991 για τον καθορισμό, για ορισμένα αποθέματα ιχθύων ή ομάδες ιχθύων, του επιτρεπόμενου συνόλου των αλιευμάτων για το 1991 και ορισμένων όρων υπό τους οποίους μπορούν να αλιευθούν  (3), όπως τροποποιήθηκε από τον κανονισμό (ΕΟΚ) αριθ. 2381/91 (4), προβλέπει τις ποσοστώσεις για τη γλώσσα την λεπιδωτή για το 1991-  ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται  από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί-  ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων της γλώσσας της λεπιδωτής στα ύδατα της διαίρεσης CIEM Vb (ζώνη ΕΟΚ), VI, XII και XIV από πλοία με σημαία της Ισπανίας ή νηολογημένα στην Ισπανία έφθασαν τις  ποσοστώσεις που είχαν διατεθεί για το 1991-  ότι και η Ισπανία απαγόρευσε την αλιεία γι αυτό το απόθεμα από τις 17 Οκτωβρίου 1991- ότι πρέπει κατά συνέπεια, η ημερομηνία αυτή να κρατηθεί,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων της γλώσσας της λεπιδωτής στα ύδατα της διαίρεσης CIEM Vb (ζώνη ΕΟΚ), VI, XII και XIV από πλοία με σημαία της Ισπανίας ή νηολογημένα στην Ισπανία, εκτιμάται ότι έχει εξαντλήσει τις ποσοστώσεις που είχαν διατεθεί για το  1991.  Απαγορεύεται η αλιεία της γλώσσας της λεπιδωτής στα ύδατα της διαίρεσης CIEM Vb (ζώνη ΕΟΚ), VI, XII και XIV καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση των αποθεμάτων αυτών που έχουν αλιευθεί στις  διαιρέσεις από πλοία με σημαία της Ισπανίας ή νηολογημένα στη Ισπανία από την ημερομηνία εφαρμογής του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 17 Οκτωβρίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Νοεμβρίου 1991. Για την Επιτροπή  Manuel MARIN  Αντιπρόεδρος   (1) ΕΕ αριθ. L 207 της 29. 7. 1987, σ. 1. (2) ΕΕ αριθ. L 306 της 11. 11. 1988, σ. 2. (3) ΕΕ αριθ. L 378 της 31. 12. 1990, σ. 1. (4) ΕΕ αριθ. L 219 της 7. 8. 1991, σ. 2.